Akken neẓra tamedyazt n Maɛtub Lwennas d agerruj n 34 n tesfifin, yettwassnen ama daxel n tmurt ama beṛṛa n tmurt. Ihi nekkni nekkes-d 29 n tezlatin-is, tid deg acu yessexdem amyeḍres i wakken ad nexdem tasleḍt i tebdert s twakksa n yinzan. Negmer-d ammud-agi s tuget s usemḥes n tezlatin deg « umaṭṭaf n youtube » nerra-ten-id ɣer tira, maca llant snat n tezlatin twakksent-d seg « tirusna n linternet », am tizlit « ay izem » nekkes-it-id seg « PAROLES 2 CHANSONS » ma d tizlit « ay aqcic ɛjel » nekkes-it-id seg « Grezt Song paroles et traduction », daɣen nekkes-d snat n tezlatin nniḍen « anda-tt teɛzibt » d « tabrat i lḥekkam » seg udlis « anazbay » i yura « Muḥemmed Gaya ».